《云台山》
明代·梁有贞

杖策恣游讨，兹山信奇淑。台高隐半云，岩深□飞瀑。

崚嶒准丹隐，厜㕒瞻旱麓。寻云陟冈峦，班荆□松竹。

阴条垂欹厓，阳葩散平陆。斐斐烟幕嶂，浏浏风鸣谷。

酌水成甘醴，采药皆神茯。鸡鸣隐树巅，猿吟挂高木。

凭眺协元虚，蹑景契幽独。心为神理超，兴因感物速。

永言寄孤踪，一谢尘中躅。

作者简介：梁有贞，字西麓。顺德人。有誉弟。明世宗嘉靖三十一年（一五五二）举人，官绵州知州。事见清道光《广东通志》卷七四。